93. ΝΟΜΟΘΕΤ. ΔΙΑΤΑΓΜΑ υπ’ αριθ. 1358 της 2/5 Μαρτ. 1973 (ΦΕΚ Α΄ 52) Περί τροποποιήσεως διατάξεων του Ν.Δ. 531/1970 «περί αντικαταστάσεως ζωηλάτων οχημάτων πόλεων δια φορτηγών αυτοκινήτων δημοσίας χρήσεως». Άρθρ.1-2.-(Περιελήφθησαν εις την κωδικοποίησιν του Π.Δ. 164/1973, κατωτ. αριθ. 96). Άρθρ.3.-Δια Β.Δ/τος εκδιδομένου προτάσει του Υπουργού Ναυτιλίας, Μεταφορών και Επικοινωνιών, επιτρέπεται η κωδικοποίησις εις ενιαίον κείμενον των διατάξεων του Ν.Δ. 531/1970, του παρόντος και των αμέσως ή εμμέσως τροποποιουσών ή συμπληρουσών ταύτας μεταγενεστέρων διατάξεων. Κατά την κωδικοποίησιν ταύτην επιτρέπεται η μεταβολή της σειράς των άρθρων, παραγράφων και εδαφίων, η διαγραφή, η σύμπτυξις ή η προσθήκη νέων τοιούτων ως και πάσα αναγκαία φραστική μεταβολή, άνευ αλλοιώσεως της ουσίας του ισχύοντος κειμένου. Άρθρ.4.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 